અમેરિકી સ્પેસ એજન્સી નાસા રવિવારે ક્લાઉડ એન્ડ લેન્ડ એલિવેશન સેટેલાઇટ-2 (આઇસસેટ-2)ને ડેલ્ટા-2 રોકેટથી લૉન્ચ કરી શકે છે. આ ઉપગ્રહ છોડવાનો હેતુ 500 કિ.મી.ની ઊંચાઇએથી ધરતી પરના બરફના પડ, ગ્લેશિયરો અને દરિયાઇ બરફ પીગળવા પાછળનું કારણ જાણવાનો છે. આ સેટેલાઇટમાં અત્યાધુનિક એડવાન્સ્ડ ટોપોગ્રાફિક લેસર અલ્ટીમીટર સિસ્ટમ (એટલસ) લગાવેલી છે. વિશ્વમાં આ પહેલી વાર આ ઉપકરણોનો અવકાશમાં પ્રયોગ થશે. આ અભિયાનનો ખર્ચ 7 હજાર કરોડ રૂપિયાથી વધુ છે. આ સેટેલાઇટ દર સેકન્ડે 60 હજાર મેપ કેપ્ચર કરવા સક્ષમ છે. તેનાથી ગ્રીનલેન્ડ, એન્ટાર્કટિકામાં બરફની ઊંચાઇ તથા હિમાલયના ગ્લેશિયરોમાં થતા ફેરફારો વિશે જાણી શકાશે. આ અગાઉ આઇસસેટ-1નું 2003માં પ્રક્ષેપણ કરાયું હતું. તેણે 2009 સુધી ડેટા પૂરો પાડ્યો હતો.